નવસારી પાલિકાનો મહત્ત્વનો પ્રોજેકટ રિંગરોડ છે. જોકે આ પ્રોજેકટ હાથ ઉપર લેવાયાના 10-11 વર્ષ થયા છતાં પૂર્ણ થયો નથી. શરૂઆતમાં વિરાવળથી ભેંસતખાડા સુધીનો 800 મીટરનો માર્ગ જ 7-8 વર્ષ અગાઉ પૂરો કરી શકાયો હતો. રિંગરોડમાં વધુ લાંબો રોડ પ્રકાશ ટોકીઝથી વિરાવળ સુધીનો 2.6 કિલોમીટરનો હતો. તે બનાવવા આડે મકાનો હતા. તે દૂર કરાયા બાદ મહદઅંશે વિઘ્નો દૂર કરાયા હતા. જોકે કપરું કામ આ વિસ્તાર નિચાણવાળો હોય પુરાણનું હતું, તે પણ હવે પૂર્ણ કરાયું છે. હવે ‘કારપેટ સીલકોટ’ની કામગીરી જ બાકી રહી છેે. હવે માત્ર 300 મીટરનો જ ભેંસતખાડાથી ઈસ્લામપુરાનો માર્ગ બાકી રહેશે, જેમાં સંપાદનની કામગીરીમાં મુશ્કેલી પડી રહી છે.